**Dundagas Mākslas un mūzikas skola piedāvā darbu lietvedim** uz pusslodzi, prognozējamā darba alga no 851 eiro līdz 1081 eiro robežās par slodzi. Darba līgums tiks noslēgts uz nenoteiktu laiku, ar pārbaudes laiku līdz 3 mēnešiem, sociālās garantijas atbilstoši normatīvos noteiktajam.

**Prasības pretendentiem:**

* vismaz vidējā vai vidējā profesionālā izglītība;
* pieredze lietvedības darbā izglītības iestādē tiks uzskatīta par priekšrocību;
* prasme orientēties darbam nepieciešamajos normatīvajos aktos;
* lietišķo rakstu valodas stila pārvaldīšana;
* pieredze un zināšanas dokumentu izstrādāšanā, noformēšanā, to aprites nodrošināšanā un arhivēšanā;
* augsta atbildības sajūta un precizitāte, spēja patstāvīgi organizēt savu darbu;
* valsts valodas zināšanas augstākajā līmenī atbilstoši Valsts valodas likuma prasībām;
* augsta saskarsmes kultūra un komunikācijas prasmes, spējas darbam komandā;
* labas iemaņas darbā ar datoru (Word, Excel, PowerPoint, OneDrive).

**Galvenie amata pienākumi:**

* veikt lietvedības un personāla dokumentu pārvaldību, atbilstoši spēkā esošajiem normatīvajiem aktiem;
* sagatavot lietvedības dokumentus, nodrošināt to apriti dokumentu vadības sistēmā (DVS) Lietvaris, personāla uzskaites lietojumprogrammā Kadri;
* atbilstoši savai kompetencei nodrošināt datu ievadi valsts informācijas sistēmā VIIS un skolvadības sistēmā E-klase;
* sapulču un sēžu protokolēšana, protokolu sagatavošana;
* izglītības iestādes arhīva pārvaldība;
* darbs ar klientiem.

Pieteikuma dokumentus ar norādi “Pieteikums lietveža vakancei” nosūtīt uz e – pastu dundagasmms@talsi.lv līdz 2024. gada 15. janvārim:

* CV;
* izglītības dokumentu kopijas un papildus apmācību apliecinošu dokumentu kopijas;
* motivācijas vēstuli (brīvā formā) .

**Uz tikšanos darba intervijā!**

Direktore Dace Čodera - 29543665